Okko Järvi

Okko Johannes Järvi (s. 12. tammikuuta 1996 Vantaa) on suomalainen koripalloilija, joka pelaa Helsinki Seagulsissa. Heittävänä takamiehenä pelaava Järvi on Tapiolan Hongan kasvatti. Salon Vilppaassa hän saavutti SM-hopeaa vuonna 2017. Kaudella 2018-2019 hän voitti Suomen mestaruuden Karhubasketin riveissä ja kaudella 2022-2023 Seagulssin riveissä. Karhubasketissa hän saavutti hopeaa kauden 2020-21 päätteeksi. Järvi on valittu Korisliigan arvokkaimmaksi pelaajaksi kaudella 2020-2021. Järvi on pelannut urallaan myös Belgiassa ja Virossa.

 Pelaajaura 
 Polku Korisliigaan 
Järvi on espoolaisen Tapiolan Hongan kasvatti. Vuosina 2010–2012 hän pelasi B-poikien SM-sarjaa voittaen ensimmäisellä kaudellaan ikäluokan Suomen mestaruuden ja jälkimmäisellä kaudellaan SM-pronssia. Hongan A-juniorijoukkueessa hän pelasi vuodet 2012–2015. Kaudella 2012–2013 Järvi voitti Hongan mukana tämänkin ikäluokan Suomen mestaruuden. Hän esiintyi myös yhden ottelun verran miesten Hongan I-divisioonajoukkueessa ja Suomen cupissa. Seuraavalla kaudella Honka jäi mitalitta, mutta henkilökohtaisesti Järvi pelasi erinomaisen kauden: hän voitti sarjan korikuninkuuden tehtyään kaikki ottelut huomioiden 25,1 pistettä per ottelu. Hän oli myös sarjan tarkin vapaaheittäjä ja toiseksi tarkin kahden pisteen korien heittäjä.baskethotel.com Järven hyvät otteet toivat hänelle mahdollisuuden pelata myös seuran miesten edustusjoukkueessa Korisliigassa.http://www.tapiolanhonka.fi/fi/joukkueet/miehet_edustus/uutiset/?a=show&id=3277 Hongan edustusjoukkue ei selviytynyt kaudella 2013–2014 pudotuspeleihin. Järvi esiintyi Korisliigassa 19 ottelussa pelaten hieman alle kolme minuuttia ottelua kohden 0,6 pisteen keskiarvolla.

Kausi 2014–2015 oli Järven läpilyöntikausi Korisliigassa. Hän pelasi Hongassa kaikki 40 runkosarjaottelua, niistä 32 kertaa avausviisikossa. Honka karsiutui jälleen pudotuspeleistä, mutta Järven keskimääräinen peliaika kasvoi noin 25,5 minuuttiin. Tilastokeskiarvoikseen hän teki runkosarjassa 6,9 pistettä ja 2,3 levypalloa ottelua kohden. Miesten pelien ohella Järvi pelasi myös neljä ottelua A-poikien SM-sarjassa kovalla 26,5 pisteen keskiarvolla.

 Salon Vilpas 
Kesällä 2015 Järvi suoritti varusmiespalveluksensa Urheilukoulussa Helsingissä.http://www.vilpasvikings.fi/uutiset_news_2570.htm http://www.vilpasvikings.fi/uutiset_news_2668.htm  Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa. Kesäkuussa Järvi siirtyi Korisliigassa pelanneeseen Salon Vilppaaseen 1+1-vuotisella sopimuksella.http://www.basket.fi/uutiset/kaikki_uutiset/?x122462=32279609

Toukokuussa 2016 Järvi teki Vilppaan kanssa yksivuotisen jatkosopimuksen.http://www.vilpasvikings.fi/uutiset_news_2956.htm Vuonna 2017 hän saavutti Vilppaassa SM-hopeaa.

 Espoo United 
Kesäkuussa 2017 Järvi siirtyi Korisliigaan nousseeseen Espoo Unitediin kaksivuotisella sopimuksella.http://www.basket.fi/uutiset/kaikki_uutiset/?x122462=48651534

 Karhubasket 
Kesäkuussa 2018 Järvi teki yksivuotisen sopimuksen Korisliiga-seura Karhubasketin kanssa.KARHUBASKET SOPIMUKSEEN OKKO JÄRVEN KANSSA Helmikuussa 2019 hän allekirjoitti Karhun kanssa kaksivuotisen jatkosopimuksen.OKKO JÄRVI SOLMI JATKOSOPIMUKSEN KARHUBASKETIN KANSSA Karhun riveissä Järvi saavutti kultaa kaudella 2018-19 ja hopeaa kaudella 2020-21. Huhtikuussa 2021 ilmoitettiin, ettei hän jatka Karhun riveissä vaan tähyää ammattilaiskentille Eurooppaan.OKKO JÄRVI TÄHYÄÄ ULKOMAILLE

 Phoenix Brussels 
Kaudelle 2021-2022 Järvi siirtyi Belgian pääsarjajoukkueen Phoenix Brusselsin riveihin.Korisliigan parhaaksi valittu siirtyy ulkomaille – ”Nyt pitää suorittaa hyvällä tasolla alusta asti”

 Helsinki Seagulls 
Kaudelle 2022-2023 Järvi solmi yksivuotisen sopimuksen Helsinki Seagulssin kanssa. Järvi voitti kauden päätteeksi Suomen mestaruuden Seagulssin kanssa ja teki yksivuotisen jatkosopimuksen kaudelle 2023-2024.

 Pärnu Sadam 
Kahden menestyksekkään Helsinki Seagullsissa vietetyn kauden jälkeen Järvi solmi sopimuksen Virolaisen Pärnu Sadamin kanssa. Joukkue pelaa Viro-Latvia liigan lisäksi FIBA Europe Cupia.Pärnu Sadam kiinnitti Okko Järven takalinjoilleen

 Maajoukkue 
Järvi pelasi B- ja A-nuorten sekä alle 20-vuotiaiden maajoukkueissa. Hänet valittiin Suomen alle 20-vuotiaiden kisajoukkueeseen vuoden 2016 EM-kotikisoihin.http://www.basket.fi/uutiset/kaikki_uutiset/?x122462=40883264 Järvi oli mukana voittamassa alle 20-vuotiaiden vuoden 2014 B-divisioonan EM-kisoja ensimmäisenä suomalaisjoukkueena.

Järvi nimettiin Suomen maajoukkuerinkiin vuosiksi 2017–2019.http://www.basket.fi/uutiset/kaikki_uutiset/?x122462=48143729

Järvi on pelannut urallaan viisi miesten maaottelua.

 Pelityyli ja ominaisuudet 
Järvi pelasi Hongassa lähinnä pienenä laitahyökkääjänä ja Vilppaassa heittävänä takamiehenä. Valmentaja Mikko Tupamäki luonnehti Järveä melko vahvaksi pelaajaksi, joka hyötyy voimakkuudestaan puolustuspään kaksinkamppailuissa.

 Lähteet 
 Okko Järvi Suomen Koripalloliitto

 Viitteet 

 Aiheesta muualla 
 Okko Jarvi basketball profile eurobasket.com 

Luokka:Suomalaiset koripalloilijat
Luokka:Vuonna 1996 syntyneet
Luokka:Elävät henkilöt